CELEX: 62014TN0165
Language: mt
Date: 2014-03-07 00:00:00
Title: Kawża T-165/14: Rikors ippreżentat fis- 7 ta’ Marzu 2014 – ANKO vs Il-Kummissjoni u REA

10.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 175/47
            
         Rikors ippreżentat fis-7 ta’ Marzu 2014 – ANKO vs Il-Kummissjoni u REA
   (Kawża T-165/14)
   2014/C 175/65
   Lingwa tal-kawża: il-Grieg
   
      Partijiet
   
   
      Rikorrenti: ANKO AE Antiprosopeion, Emporiou kai Viomichanias (Ateni, il-Greċja) (rappreżentant: V. Christianos, avukat)
   
      Konvenuti: Il-Kummissjoni Ewropea u l-Aġenzija Eżekuttiva għar-Riċerka (REA)
   
      Talbiet
   
   
               —
            
            
               tikkonstata li s-sospensjoni tal-ħlas, imposta u miżmuma fis-seħħ mill-REA, li qiegħda taġixxi skont poteri iddelegati lilha mill-Kummissjoni, tikkostitwixxi, fir-rigward tal-ammont dovut mill-Kummissjoni lir-rikorrenti minħabba l-parteċipazzjoni tagħha fil-proġett ESS, ksur tal-obbligi kuntrattwali ta’ din tal-aħħar;
            
         
               —
            
            
               tiddikjara li l-ammont ta’ EUR 125 253,82 li l-Kummissjoni tibqa’ ma tħallasx u li huwa dovut għall-parteċipazzjoni tagħha fil-proġett ESS, jikkostitwixxi spejjeż eliġibbli, li l-Kummissjoni għandha konsegwentement tħallas lil ANKO;
            
         
               —
            
            
               tikkonstata li l-ammont totali ta’ EUR 216 172,68 li l-Kummissjuoni diġà ħallset lir-rikorrenti għall-parteċipazzjoni tagħha fil-proġett ESS, jikkostitwixxi spejjeż eliġibbli; u
            
         
               —
            
            
               tikkundanna lil REA u lill-Kummissjoni għall-ispejjeż sostnuti mir-rikorrenti.
            
         
      Motivi u argumenti prinċipali
   
   Dan ir-rikors għandu bħala suġġett ir-responsabbiltà tal-REA u tal-Kummissjoni, skont l-Artikolu 272 TFUE, għall-kuntratt Nru 217 951 intiż għall-eżekuzzjoni tal-proġett ESS.
   B’mod iktar speċifiku, ir-rikorrenti ssostni li l-REA, li qiegħda taġixxi skont poteri ddelegati lilha mill-Kummissjoni, issospendiet il-ħlas lil ANKO mingħajr ġustifikazzjoni u bi ksur tal-ftehim tal-proġett ESS. Barra minn hekk, ir-rikorrenti tqis li, billi pprovat tapplika l-metodu ta’ “estrapolazzjoni”, il-Kummissjoni kkontestat, mingħajr bażi legali u bi ksur kemm tal-kuntratt kif ukoll tad-dritt applikabbli, l-eliġibbiltà ta’ kważi l-ispejjeż kollha ddikjarati minn ANKO fir-rigward tal-proġett ESS.